भारत ने किया पृथ्वी-2 मिसाइल का परीक्षण  
भारत ने परमाणु सामग्री ले जाने में सक्षम स्वदेश निर्मित पृथ्वी-2 बैलिस्टिक मिसाइल का प्रायोगिक परीक्षण किया है।
भारत ने परमाणु सामग्री ले जाने में सक्षम स्वदेश निर्मित पृथ्वी-2 बैलिस्टिक मिसाइल का प्रायोगिक परीक्षण किया है। यह परीक्षण थलसेना के लिए किया गया है। इस मिसाइल में किसी भी एंटी-बैलिस्टिक मिसाइल को झांसा देकर निशाना साधने की क्षमता है। 2008 में जब इस पर परीक्षण किया गया, तब यह 483 सेकंड की अवधि में 43.5 किलोमीटर की शीर्ष ऊंचाई पर पहुंचने में सक्षम रही थी। सशस्त्र बलों के परिचालन अभ्यासों के तहत दो पृथ्वी-2 मिसाइलों को 12 अक्टूबर, 2009 को कुछ ही मिनटों के अंतराल में एक-एक कर दागा गया था। इन मिसाइलों ने चांदीपुर स्थित समेकित परीक्षण रेंज से 350 किलोमीटर की दूरी पर स्थित दो विभिन्न लक्ष्यों को निशाना बनाया था।  इस मिसाइल का साल्वो मोड में 27 मार्च और 18 जून, 2010 को चांदीपुर से परीक्षण किया गया, तब इसने एक बार फिर अपनी सटीकता साबित की। यह, पृथ्वी-2 मिसाइल का आठ महीने के भीतर चौथा सफल परीक्षण था।